**ЗАКОН**

**О ИЗМЈЕНИ И ДОПУНИ ЗАКОНА О ПЛАТАМА ЗАПОСЛЕНИХ У МИНИСТАРСТВУ УНУТРАШЊИХ ПОСЛОВА РЕПУБЛИКЕ СРПСКЕ**

Члан 1.

У Закону о платама запослених у Министарству унутрашњих послова Републике Српске („Службени гласник Републике Српске“, број 66/18), у члану 5. послије става 4. додаје се нови став 5. који гласи:

„(5) Полицијском службенику са средњом и вишом стручном спремом припада додатна накнада у износу од 10% просјечне плате у Министарству, остварене у протеклом мјесецу.“

Досадашњи став 5. који постаје став 6. мијења се и гласи:

„(6) Полицајцу специјалисти у Специјалној антитерористичкој јединици, са средњом стручном спремом, осим накнаде из става 5. овог члана, припада и додатна накнада у износу од 10% основне плате.“

Досадашњи став 6. постаје став 7.

Члан 2.

Овај закон ступа на снагу осмог дана од дана објављивања у „Службеном гласнику Републике Српске“.

Број: 02/1-021-404/19 ПРЕДСЈЕДНИК

Датум: 18. април 2019. године НАРОДНЕ СКУПШТИНЕ

Недељко Чубриловић